Návrh všeobecne záväzného nariadenia bol vyvesený 23.11. 2012

zvesený

Toto všeobecne záväzné nariadenie bolo

Vyvesené dňa:

Zvesené dňa:

Nadobudne účinnosť : 1.1.2013

Ing. Jozef Murina

starosta obce

**Všeobecne záväzné nariadenie č. 7/2012**

**o poskytovaní sociálnej pomoci**

**a finančnej výpomoci v obci Lisková**

Obec Lisková podľa § 6 ods. 1 a § 4 ods. 3 písm. p) zákona č. 369/1990 Zb. o obecnom zriadení v znení neskorších predpisov a podľa zákona č. 599/2003 Z. z. o pomoci v hmotnej núdzi a o zmene a doplnení neskorších zákonov vydáva toto samosprávne Všeobecne záväzné nariadenia č. 7/2012 (ďalej „nariadenie“).

**Časť 1**

**Úvodné ustanovenie**

Toto nariadenie ustanovuje podmienky, na základe ktorých obec Lisková pri výkone svojej samosprávnej pôsobnosti poskytuje z prostriedkov rozpočtu obce prostriedky vyčlenené v príslušnom kalendárnom roku na tento účel:

a/ jednorázovú dávku v hmotnej núdzi,

b/ jednorázovú dávku sociálnej pomoci

c/ finančný príspevok pre prvákov

d/ finančný príspevok pri narodení dieťaťa

e/ príspevok na stravovanie dôchodcov

**Časť 2**

**2 a /Jednorazová dávka v hmotnej núdzi**

Jednorazovú dávku v hmotnej núdzi možno poskytnúť občanovi a fyzickým osobám s trvalým pobytom v obci Lisková, ktoré sa s občanom v hmotnej núdzi spoločne posudzujú.

1. Hmotná núdza je pre účely tohto nariadenia stav, keď príjem občana a fyzických osôb, ktoré sa s občanom spoločne posudzujú, nedosahuje životné minimum a fyzické osoby, ktoré sa s občanom spoločne posudzujú, si príjem nemôžu zabezpečiť, alebo zvýšiť vlastným pričinením. Za vlastné pričinenie zabezpečenia príjmu alebo zvýšenia príjmu na účely posudzovania hmotnej núdze, zabezpečenia základných životných podmienok a pomoci v hmotnej núdzi sa považuje vlastná práca, užívanie vlastného majetku a uplatnenie zákonných nárokov v zmysle §5 až §9 zákona č.599/2003 Z.z.

Jednorázová dávka v hmotnej núdzi sa poskytne najmä na:

1. úhradu mimoriadnych výdavkov na nevyhnutné, ošatenie – napr. pri hospitalizácii v nemocnici, s vybavením dieťaťa do tábora, do školy v prírode alebo na kúpeľnú liečbu
2. základné vybavenie domácnosti (posteľ, stôl, stolička, skriňa, vykurovacie teleso, sporák, chladnička, práčka – ak nie sú súčasťou vybavenia bytového domu)
3. zakúpenie školských potrieb pre nezaopatrené dieťa, ktoré nemá nárok na dotáciu na školské potreby
4. Jednorázovú dávku v hmotnej núdzi možno poskytnúť vo forme peňažnej alebo vecnej.
5. Vo vecnej forme sa jednorázová dávky poskytne v tom prípade, ak nie je predpoklad využitia finančných prostriedkov na účel, na ktorý sa poskytla.
6. Jednorázová dávka sa môže poskytnúť jedenkrát ročne.
7. Na poskytnutie jednorázovej dávky v hmotnej núdzi nie je právny nárok.
8. Poskytovanie dávok a príspevkov a poskytovanie jednorázovej dávky v hmotnej núdzi sa navzájom nevylučujú.

**2 b/ Výška jednorázovej dávky v hmotnej núdzi**

Jednorázovú dávku v hmotnej núdzi možno poskytnúť

do výšky 30 € na nezaopatrené dieťa. Prihliada sa však najviac na 3 nezaopatrené deti

t. z. max. 90,- €. Ak sa jedná o jednotlivca, jednorázová dávka v hmotnej núdzi sa vyplatí do výšky 50 €.

**Časť 3**

**3 a / Poskytnutie jednorázovej dávky sociálnej pomoci**

1. Obec je povinná podľa § 3 ods. 4 zákona č. 369/1990 Zb.v znení neskorších

predpisov poskytnúť občanovi nevyhnutnú okamžitú pomoc v jeho náhlej núdzi

spôsobenej živelnou pohromou, haváriou alebo inou podobnou udalosťou, najmä

zabezpečiť mu prístrešie a stravu alebo inú materiálnu pomoc.

2. Jednorazovú dávku sociálnej pomoci možno poskytnúť aj občanovi, ktorý bol

prepustený z výkonu trestu odňatia slobody, požiadal podľa § 70 zákona č.

305/2005 Z.z. v znení nesk.predpisov orgán sociálnoprávnej ochrany detí a sociálnej

kurately o poskytnutie resocializačného príspevku a nebol mu poskytnutý z dôvodu

zmeškania lehoty podanie žiadosti.

3. Jednorázovú dávku sociálnej pomoci možno poskytnúť aj na zabezpečenie služieb

spojených s úmrtím fyzickej osobe, ktorá bola so žiadateľom spoločne posudzovaná,

alebo v priamom príbuzenstve a zabezpečuje pohreb zomrelého, ak pozostalá

rodina, ktorá pohreb zabezpečuje je odkázaná na dávky v hmotnej núdzi alebo jeho

príjem je do výšky životného minima spoločne posudzovaných osôb v zmysle

zákona č. 601/2003 Z.z. v znení zmien a doplnkov.

4. Pri úmrtí občana, ktorému nemá kto zabezpečiť pohreb, môže Obec Lisková

uhradiť najnutnejšie pohrebné výdavky na základe skutočne vynaložených

nákladov.

**3 b / Výška jednorázovej sociálnej dávky**

A/ za kalendárny rok na jednu osobu je v bode a, b časti 3 tohto VZN:

a) jednotlivcovi maximálne do výšky 30,- €

b) bezdetným párom a párom bez rodičovskej povinnosti (napr. dospelé deti) max.

do výšky 60,- €

c) rodine s 1-3 nezaopatrenými deťmi maximálne do výšky 90,-- €.

d) rodine so 4 a viac nezaopatrenými deťmi max. 120,- €

B/ podľa bodu 3, 4 č v časti **3** :

Na základe skutočne vynaložených nákladov, max do výšky 200,- €.

Takto poskytnutú úhradu za pohreb si obec v plnej výške uplatní pri

dedičskom konaní zosnulého občana.

**Časť 4**

**Uplatnenie nároku na poskytnutie jednorázovej dávky sociálnej pomoci**

1. Občan žiada o poskytnutie jednorazovej sociálnej dávky alebo finančnej výpomoci na predpísanom tlačive - „Žiadosť o poskytnutie sociálnej pomoci " (ďalej „žiadosť")
2. K žiadosti predkladá tieto doklady:

a -Potvrdenie o všetkých príjmoch plynúcich do rodiny v mesiaci, v ktorom je

žiadosť a to za obdobie 3 mesiacov pred podaním žiadosti,

b - v prípade nezamestnanosti potvrdenie o evidencii z úradu práce, sociálnych

vecí a rodiny o zaradení do evidencie uchádzačov o zamestnanie / doklad zo

sociálnej poisťovne o poberaní podpory v nezamestnanosti

c- v prípade poberania dávok v hmotnej núdzi potvrdenie o výške vyplácanej

dávky

d - potvrdenie iných príjmov /dôchodok, výživné, príjmy z nájmu ap. /

e- zdravotne ťažko postihnutý- preukaz ZŤP, ktorého fotokópia je prílohou k

žiadosti.

1. čestné vyhlásenie o majetkových pomeroch žiadateľa a spoločne posudzovaných osôb,
2. vyjadrenie školy o návšteve školy a hodnotenie žiaka, ak je žiadateľom o jednorázovú dávku v hmotnej núdzi rodina s maloletým dieťaťom – deťmi /podmienka, že dieťa nemá neospravedlnené hodiny/.

Ak žiadateľ o jednorázovú dávku v hmotnej núdzi nedoplní svoju žiadosť o požadované údaje alebo doklady, nebude žiadosť o túto dávku akceptovaná ako opodstatnená.

**Časť 5**

**Konanie vo veci poskytovania jednorázových dávok**

Pomoc poskytovaná Obcou Lisková vo forme jednorázovej dávky má charakter nenávratnej pomoci.

1. O poskytnutí jednorázovej dávky rozhoduje starosta obce, na základe písomnej žiadosti obyvateľa obce, vždy však podľa individuálneho posúdenia aktuálnej miery sociálnej situácie obyvateľa a s ním spoločne posudzovaných fyzických osôb.
2. Pri ohrození základných životných potrieb a zdravia obyvateľa, alebo z iného mimoriadne závažného dôvodu, starosta obce môže po prešetrení a doporučení sociálnej komisie, sociálnu pomoc zvýšiť, alebo poskytnúť aj obyvateľom, ktorí nespĺňajú uvedené podmienky.
3. Rozhodnutie sa žiadateľovi oznámi písomne.

**Časť 6**

**Spoločné ustanovenie k jednorázovým dávkam**

Jednorázová dávka v hmotnej núdzi a jednorázová dávka sociálnej pomoci nebude poskytnutá občanom, ktorí majú voči obci záväzky (neplnia si povinnosti voči obci - daňové a nedaňové nedoplatky, neudržiavajú alebo poškodzujú obecný majetok alebo sústavne narušujú občianske spolužitie, deti porušujú školský poriadok, je voči nemu vedené konkurzné konanie).

V prípade, že boli jednorázová dávka v hmotnej núdzi alebo jednorázová sociálna dávka vyplatené neprávom z dôvodu, že obyvateľ neoznámil, alebo zamlčal skutočnosti rozhodujúce pre poskytnutie dávky, rozhodne starosta obce bezodkladne o povinnosti vrátiť neprávom poskytnutú dávku sociálnej pomoci alebo jej časť.

V prípade, že žiadateľ, ktorému bola priznaná dávka a bol vyzvaný na jej vrátenie a žiadateľ nereaguje na túto výzvu, obec rieši vrátenie finančných prostriedkov prostredníctvom exekučného konania.

Ustanovenia o právnej zodpovednosti občana podľa osobitných predpisov tým nie sú dotknuté.

**Časť 7**

**7 a / Jednorázový finančný príspevok pre prvákov**

1. Jednorázový finančný príspevok pri nástupe dieťaťa do prvého ročníka sa môže poskytovať za účelom hmotnej podpory a pomoci pri výkone rodičovských práv a povinností.

2.Jednorázový finančný príspevok pri nástupe do prvého ročníka môže starosta obce

poskytnúť za splnenia podmienky, že dňa 15. septembra bude žiak prvej triedy

v evidenčnom stave žiakov Základnej školy s materskou školou Lisková.

3. Finančný príspevok bude vyplatený rodičovi, resp. osobe, ktorej je dieťa súdom

zverené do starostlivosti každoročne k 30.septembru v pokladni obecného úradu

podľa zoznamu žiakov potvrdeným riaditeľstvom Základnej školy v Liskovej.

5. Na poskytovanie finančného príspevku nevzniká právny nárok.

**7 b / Výška jednorázového finančného príspevku pre prvákov**

1. Finančný motivačný príspevok pre prvákov sa poskytuje vo výške 50,- €.

**Časť 8**

**8 a / Jednorázový finančný príspevok pri narodení dieťaťa**

4. Jednorázový finančný príspevok pri narodení dieťaťa sa poskytuje za účelom hmotnej podpory a pomoci pri výkone rodičovských práv a povinností pri splnení nasledovných podmienok:

a/ narodenie dieťaťa

c/ trvalý pobyt obidvoch rodičov aj  narodeného dieťaťa v obci Lisková

d/ prehlásenie žiadateľa, že zabezpečuje dieťaťu riadnu celodennú starostlivosť

d/ dieťa po pôrode nebolo zverené do náhradnej starostlivosti

**8 b / Výška príspevku pri narodení dieťaťa**

1. Príspevok pri narodení dieťaťa sa poskytuje vo výške 170,- €.

2. Ak sa súčasne rodičom narodia dve a viac detí, jednorázový finančný príspevok

patrí na každé dieťa.

3. Rodičia, ktorí si neprevezmú príspevok do 6 mesiacov veku dieťaťa, strácajú

právny nárok na vyplatenie tohto príspevku.

**Časť 9**

**9 a/ Stravovanie dôchodcov**

Stravovanie dôchodcov v školskej jedálni bolo povolené za nasledovných podmienok:

1. Dôchodca má v obci trvalý pobyt.
2. Strava pre dôchodcov sa bude preberať do nerezových obedárov, ktoré je potrebné vrátiť nepoškodené a vždy dôkladne umyté. /Pracovníčky jedálne ešte z hygienických dôvodov obedár opláchnu. /
3. Stravu je možné v školskej jedálni vyzdvihnúť len v čase od 11.45 hod. – 12.00 hod.
4. Záujemca sa nahlási na obecnom úrade.
5. Lístky si zakúpi u vedúcej školskej jedálne do 5. dňa príslušného mesiaca. Počet lístkov môže byť maximálne toľko, koľko je pracovných dní v mesiaci

**9b/ Príspevok na stravovanie dôchodcov**

Obec Lisková prispieva sumou 0,34 € na 1 stravovací lístok dôchodcu.

Na poskytovanie finančného príspevku nevzniká právny nárok

**Časť 10**

**Záverečné ustanovenia**

1. Toto VZN bolo schválené uznesením č. .......... dňa .......... 2012 Obecným zastupiteľstvom v Liskovej a nadobudne účinnosť dňa 1. 1. 2013.

V Liskovej, dňa 21. novembra 2012

Ing. Jozef Murina

starosta obce

**Obec Lisková, Ulica pod Chočom č. 113, 03481 Lisková**

**Žiadosť o poskytnutie sociálnej pomoci**

Žiadosť o jednorazovú dávku v hmotnej núdzi

Žiadosť o jednorazovú dávku sociálnej pomoci

Žiadateľ/ka:................................................... rodená:................................

nar.:........................

trvale bytom:................................................ ........................................ číslo tel.: ........................

prechodne bytom:.................................................... e-mail : ..............................................

rodinný stav:....................... číslo bankového účtu:............................. kód banky: .....................

zamestnanie:........................................................................................................................

V spoločnej domácnosti so žiadateľom býva:

|  |  |  |  |
| --- | --- | --- | --- |
| Meno a priezvisko | dátum narodenia | príbuzenský vzťah | zamestnanie |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Kontaktná osoba vo vzťahu k žiadateľovi:

|  |  |  |
| --- | --- | --- |
| Meno a priezvisko | trvalý pobyt | telefónne číslo |
|  |  |  |

Údaje v nasledujúcej tabuľke vyplní len žiadateľ o jednorazovú dávku sociálnej pomoci:

|  |  |
| --- | --- |
| Žiadateľ je držiteľ preukazu ZŤP/ZŤPS | áno – nie |
| Potvrdenie od lekára – diagnóza (slovensky)  hlavná  ostatné choroby |  |

Svoju žiadosť odôvodňujem:

Vyhlasujem, že všetky údaje sú pravdivé. Som si vedomý/á toho, že nepravdivé údaje, môžu mať za následok odňatie jednorazovej dávky v hmotnej núdzi/ jednorazovej dávky sociálnej pomoci/ návratnej finančnej výpomoci alebo vymáhanie náhrady.

Súhlasím s použitím osobných údajov v zmysle zákona 428/2002 Z. z. o ochrane osobných údajov na účely tejto žiadosti.

Vo Liskovej, dňa: ...................................... ..................................................

podpis žiadateľa

**Prílohy :**

1. Potvrdenie o všetkých príjmoch plynúcich do rodiny v mesiaci, v ktorom je žiadosť a to za obdobie 3 mesiacov pred podaním žiadosti,
2. v prípade nezamestnanosti potvrdenie o evidencii z úradu práce sociálnych vecí a rodiny o zaradení do evidencie uchádzačov o zamestnanie / doklad zo sociálnej poisťovne o poberaní podpory v nezamestnanosti
3. v prípade poberania dávok v hmotnej núdzi potvrdenie o výške vyplácanej dávky
4. potvrdenie iných príjmov /dôchodok, výživné, príjmy z nájmu ap.../
5. u zdravotne ťažko postihnutých preukaz ZŤP, ktorého fotokópia je prílohou k žiadosti.
6. čestné vyhlásenie o majetkových pomeroch žiadateľa a spoločne posudzovaných osôb,
7. vyjadrenie školy o návšteve školy a hodnotenie žiaka, ak je žiadateľom o jednorazovú dávku v hmotnej núdzi rodina s maloletým dieťaťom – deťmi /podmienka, že dieťa nemá neospravedlnené hodiny/.

Potvrdenie obce Lisková:

Žiadateľ má – nemá voči obci daňové a nedaňové nedoplatky: